### Beslutning

Godkendt.

### Sagsfremstilling

## Resume og sagens baggrund

Udviklingen i Kalundborg Kommune betyder, at den gældende Spildevandsplan 2017-2027 skal revideres. Der er udarbejdet et forslag til Spildevandsplan 2023-2027 der anmodes godkendt til efterfølgende offentlig høring.

## Indstillinger

Direktøren indstiller, at forslaget til ny spildevandsplan vedtages og sendes i offentlig høring i 8 uger.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Spildevandsplanen er Kommunalbestyrelsens plan for bortskaffelse og håndtering af spildevand i kommunen.

Spildevandsplanen må ikke stride mod kommuneplanen eller vandområdeplanen, der sætter mål for miljøkvaliteten i vandløb, søer, grundvand og havet.
For at sikre adskillelse mellem kommunalbestyrelsens planlægningsopgave og selskabernes [adresse] omfatter spildevandsplaner ikke længere spørgsmål af driftsmæssig karakter, investeringsplaner eller oplysninger om f.eks. kloakkernes tilstand mv., herunder renoverings- og Kjeld Mogensen.

Spildevandsplan 2023-2027 er en revision af spildevandsplan 2017-2027.
Planen beskriver hvilke mål der er for udbygning og nykloakering i Kalundborg Kommune. Udgangspunktet for planen er, Kalundborg som ”Den grønne industri kommune” og at Kalundborg kommune er et godt sted at bo og leve, uddanne sig, arbejde og drive virksomhed, som det fremgår af kommuneplanen for Kalundborg Kommune.
Håndtering af kommunens spildevand er en vigtig brik til at understøtte dette.

Spildevandsplan 2023 – 2027 er bygget op omkring temaer, som hver udgør et afsnit i planen.
Temaerne er;

* Bolig- og erhvervsudvikling
* Det åbne land
* Forsyningssikkerhed og gode anlæg
* Grundvand
* Klima
* Vandløb og søer

Information om indsatserne kan fremsøges på den enkelte ejendom på spildevandsplanens digitale kort.

[adresse] udvikler sig hele tiden; teknologien forbedres og forskning skaber ny viden, fokus flyttes fra bortskaffelse til udnyttelse af ressourcer, og lovgrundlaget som regulerer spildevandsforsyningsområdet, ændres.

Udviklingen i Kalundborg og den spildevandsteknologiske udvikling går hurtigt. Det er derfor Administrationens anbefaling, at Spildevandsplanen næste gang revideres om 4 år, det vil sige i 2027.

*Væsentlige revisioner af Spildevandsplanen*Den gældende spildevandsplan 2017-2027 indeholder 519 områder, kaldet kloakoplande.

Alle 519 kloakoplande er blevet gennemgået og tilrettet i forhold til matrikler og kommune- og lokalplansrammer. Det har medført at den reviderede spildevandsplan 2023-2027 nu er opdelt i 512 kloakoplande, hvilket skyldes af flere kloakoplande eller dele heraf er delt op og blevet til flere selvstændige områder. Samtidig er andre er taget ud eller slettet.
Alle kloakoplande er gennemgået enkeltvist i et samarbejde mellem Kalundborg Forsyning og Kalundborg Kommune.

På de ejendomme hvor der sker reelle ændringer, dvs. hvor f.eks. separatkloakering udskydes på ubestemt tid, eller hvor et areal er udtaget, fordi indsatsen vurderes ikke at være bæredygtig alligevel, så vil de pågældende borgere modtage et standardbrev der oplyser om ændringer i spildevandsplanen, med et link til en overskuelig side på [url], hvor de kan indtaste deres adresse og læse nærmere om hvad ændringen betyder for dem. Der vil også være mulighed for at booke et møde med en sagsbehandler, hvis man ønsker det.

I ovennævnte tilretninger, ligger der følgende konkrete ændringer i denne reviderede spildevandsplan:

* 90 kloakoplande har fået slutår 2100 – det betyder at den pågældende indsats udskydes på ubestemt tid – og derfor tidligst med start efter denne spildevandsplans udløb som er ved udgangen af 2027. De fleste af disse indsatser er separatkloakering af fælleskloakerede områder.
* 19 kloakoplande har fået slutår 2023, 24, 25, 26 eller 27. Dvs. det er indsatser der gennemføres i denne spildevandsplans planperiode. Indsatserne kan ses i tabel 1 i afsnittet ”Indsatser og økonomi” i udkastet til spildevandsplanen (link indsættes)
* 399 kloakoplande har fået statussen, at indsatsen er gennemført.
* 9 kloakoplande - i den nuværende spildevandsplan kaldet ”Klynger” - er taget ud af spildevandsplanen, da man har indset, at kloakering af disse mindre klynger af boliger langt fra eksisterende kloakoplande og spildevandsledninger ikke er økonomisk realiserbart. Hvis disse klynger ligger i et område hvor der er krav om spildevandsrensning i det åbne land, vil boligerne bliver omfattet af dette i stedet. Der vil blive ført en dialog med disse borgere om denne særlige situation.
* 15 kloakoplande er taget ud af spildevandsplanen, da de reelt er større fællesprivate spildevandsanlæg.

Der er desuden foretaget følgende ændringer:
Bestemmelsen i den gældende spildevandsplan om, at man ved kloakering af ejendomme med private spildevandsanlæg kan beholde sit spildevandsanlæg i en periode svarende til anlæggets forventede levetid på 20 år, først skal betale tilslutningsbidrag og tilsluttes kloakken ændres, da der er tale om en ulovlig praksis.

I den reviderede spildevandsplan er det således beskrevet, at man fortsat kan beholde sit private spildevandsanlæg, men at tilslutningsbidraget skal betales når der er mulighed for tilslutning. Der kan desuden søges om henstand af betaling af vandafledningsbidraget hos Kalundborg Forsyning.

Det vurderes at denne problemstilling kun er relevant i meget få tilfælde. Beslutter man at kloakere sommerhusområderne på et tidspunkt, vil det dog være en problemstilling ved ganske mange ejendomme.

Bestemmelsen i den gældende spildevandsplan om, at man ved nye tilslutninger skal reducere tilledningen til regnvandskloakken fra arealer der ligger ud over den fastsatte afløbskoefficient til 2 l/sek. pr. reduceret ha fjernes og forenkles således, at man kun har ret til at aflede svarende til det pågældende areals afledningskoefficient.

Der indføres mulighed for, ved udstykning af større områder, at en andel af fælles grønne arealer og opholdsarealer i det pågældende kloakopland kan efter aftale mellem
bygherre og Kalundborg Forsyning indgå i beregning af befæstelsesgraden.

Spildevandsplan 2023-2027 er lavet i et samarbejde mellem Kalundborg Kommune og Kalundborg Forsyning.

*Den videre proces*Efter den politiske behandling skal spildevandsplanen i offentlig høring i mindst 8 uger. Efter høringsperioden fremstilles høringssvar og ændringsforslag til endelig politisk godkendelse forventeligt medio 2023.

## Økonomiske konsekvenser

Ingen.

### Sagens forløb

02-02-2023 Teknik- og Miljøudvalget
Anbefales.
08-02-2023 Økonomiudvalget
Anbefales.